Í dag sautjánda mars er dagur heilags Patreks og þjóðhátíðardagur írsku þjóðarinnar. Dagurinn er haldinn hátíðlegur víða um heim, þar á meðal á Vestfjörðum.
Heilagur Patrekur var kristniboði á Írlandi og er verndardýrlingur landsins en það var hann sem fékk Íra til að taka upp kristna trú á fimmtu öld eftir Krist. Patreksfjörður á Vestfjörðum dregur þó ekki nafn sitt af þessum tiltekna guðsmanni, heldur af skoskum biskup. Það hefur hins vegar ekki hindrað Patreksfirðinga í að halda upp á dag heilags Patreks.
Gauja Hlín Helgudóttir menningar- og ferðamálafulltrúi Vesturbyggðar segir ýmislegt á dagskrá.
Í dag er grænt þema í mötuneyti skólanna, grænt skyr í boði fyrir krakkana. það er grænt bakkelsi í Albínu.
Fólk hús og götur eru skreytt grænum lit kristniboðans og verndardýrlingsins. Tilboð eru á veitingastöðum og börum á Patreksfirði og dagskráin heldur áfram alla helgina.
Svo slúttum við þessu á sunnudaginn með því að bjóða í bíó.
Heldur betur. Fólk er mjög spennt fyrir þessu. Ég sé mjög góð viðbrögð fólks við öllu sem er í gangi og bara vonandi að fólk sjái sér fært að mæta um helgina og geri sér glaðan dag.

Í dag er dagur heilags Patreks og er hann í hávegum hafður á Vestfjörðum. 